Γιώργος Κουλακιώτης

Ο Γιώργος Κουλακιώτης είναι Έλληνας πρώην ποδοσφαιριστής που αγωνιζόταν ως κεντρικός αμυντικός, ο οποίος είχε αγωνιστεί για πολλά χρόνια στην Α' Εθνική και κυρίως στον ΠΑΟΚ. Γεννήθηκε στις 5 Μαΐου του 1977 στην πρωτεύουσα της Ημαθίας, Βέροια και είναι γιος του παλιού ποδοσφαιριστή Κώστα Κουλακιώτη.

 Καριέρα 
 Σε συλλογικό επίπεδο 

Ξεκίνησε το ποδόσφαιρο από τους ερασιτέχνες της Βέροιας και το καλοκαίρι του 1994 προωθήθηκε στην επαγγελματική ομάδα, με την οποία πανηγύρισε το 1996 την άνοδο στην Α' Εθνική. Κατά τη χειμερινή μεταγραφική περίοδο του 1997/98 έκανε το μεγάλο βήμα στην καριέρα του παίρνοντας μεταγραφή για τον ΠΑΟΚ.

Στον "Δικέφαλο του Βορρά" έμεινε μέχρι το καλοκαίρι του 2002 όταν και αποδεσμεύτηκε, μετρώντας συνολικά 90 συμμετοχές (61 αγώνες στο Πρωτάθλημα, 22 στο Κύπελλο και 7 στο Κύπελλο ΟΥΕΦΑ) και 5 τέρματα (2 στο Πρωτάθλημα και 3 στο Κύπελλο) με την ομάδα της Θεσσαλονίκης, ενώ το 2001 πανηγύρισε και την κατάκτηση του Κυπέλλου Ελλάδος μετά τον νικηφόρο τελικό με τον Ολυμπιακό στην Αθήνα (4-2).

Επόμενος σταθμός της καριέρας του ήταν η Καλλιθέα όπου αγωνίστηκε μέχρι το 2006 όταν η ομάδα υποβιβάστηκε στη Β' Εθνική. Ακολούθησαν περάσματα από τον Πανθρακικό και τον Αγροτικό Αστέρα (αμφότερες ομάδες Β' Εθνικής), ενώ τελευταίος σταθμός στην καριέρα του υπήρξε ο Μακεδονικός, στον οποίο αγωνίστηκε στην Γ' Εθνική, από το καλοκαίρι του 2008 μέχρι το 2010, όταν και αποσύρθηκε από την ενεργό δράση.

 Στις εθνικές ομάδες 
Υπήρξε μέλος της Εθνικής Ελπίδων που έλαβε μέρος στον τελικό του Ευρωπαϊκού Πρωταθλήματος Ελπίδων (Κ-21) το 1998, εναντίον της Ισπανίας.και αναντικαταστατο μέλος της εθνικής μας ομάδας που κατέκτησε την 3 θέση στο πανευρωπαϊκό πρωτάθλημα που διεξήχθη στην Ελλάδα και 3 θέση στους μεσογειακους του Μπάρι pamesports.gr  1998: Η γενιά προπομπός της Πορτογαλίαςgazzetta.gr  Να παιδιά, να μάλαμα!Το Έθνος Ο κύκλος των χαμένων ταλέντων

 Παραπομπές 

 Πηγές 

 Το προφίλ του Γιώργου Κουλακιώτη στο transfermarkt

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Μακεδονικού
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας